Diari Oficial de la Generalitat Valenciana


Sumari del DOGV 7910, del 04-11-2016 (2016/8693)

RESOLUCIÓ de 28 d'octubre de 2016, de la Conselleria de Sanitat Universal i Salut Pública, per la qual es concedeixen ajudes destinades a finançar accions dirigides a impulsar i gestionar la participació en els programes d'investigació internacionals en matèria de biomedicina, sanitat i salut pública per als exercicis 2016-2017.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7910

Data del DOGV
:   04-11-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/8693


Data del document
:   28-10-2016

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

RESOLUCIÓ de 28 d'octubre de 2016, de la Conselleria de Sanitat Universal i Salut Pública, per la qual es concedeixen ajudes destinades a finançar accions dirigides a impulsar i gestionar la participació en els programes d'investigació internacionals en matèria de biomedicina, sanitat i salut pública per als exercicis 2016-2017. [2016/8693]  
Per l'Ordre 2/2016, de 17 de juny, de la Conselleria de Sanitat i Salut Pública (DOCV 7815, 27.06.2016), s'aproven les bases reguladores de les ajudes destinades a finançar accions dirigides a impulsar i gestionar la participació en els programes d'investigació internacionals en matèria de biomedicina, sanitat i salut pública.  
A l'empara de les dites bases reguladores, i per Resolució de 25 de juliol de 2016, de la Conselleria de Sanitat Universal i Salut Pública (DOCV 7841, 01.08.2016), es convoquen les mencionades ajudes, dirigides a entitats amb activitat investigadora en l'àmbit de la biomedicina, la sanitat i la salut pública a la Comunitat Valenciana, per a les anualitats 2016-2017.  
Després d'una modificació pressupostària, aprovada tal com consta en la Resolució de 6 d'octubre de 2016, de la Conselleria de Sanitat Universal i Salut Pública (DOGV 7896, 14.10.2016), en els pressupostos de la Generalitat Valenciana per a l'exercici 2016, hi ha una dotació de tres-cents seixanta-cinc mil tres-cents euros (365.300,00 ?) en el programa pressupostari 10.51.62.6913.798.82.3, codi de línia S6667000, destinada al finançament d'aquesta convocatòria. El finançament de la segona anualitat, de cent setanta-cinc mil euros (175.000,00 ?), queda subjecte a la disponibilitat pressupostària per a l'exercici 2017.  
  
Vist que les entitats que s'indiquen en l'annex han sol·licitat ajudes per a finançar activitats dirigides a impulsar la seua participació en programes d'investigació internacionals en els termes que preveuen l'ordre i la resolució de referència.  
Atesa la normativa d'aplicació general, una vegada avaluats els projectes presentats, procurant-se garantir l'eficàcia i eficiència de les actuacions i havent-se ajustat les possibles ajudes als recursos previstos per a 2016 i 2017, i segons s'estableix en l'Ordre 2/2016, de les bases reguladores, vista la proposta de resolució formulada per la Comissió de Valoració, resolc sobre els expedients de sol·licitud d'ajudes presentats:  
  
  
Primer  
Concedir a les entitats que s'indiquen en l'annex les ajudes per a finançar accions dirigides a impulsar i gestionar la participació en programes d'investigació internacionals en matèria de biomedicina, sanitat i salut pública durant els anys 2016-2017, per un import total de cinc-cents quaranta mil tres-cents euros (540.300,00 ?), que es finançaran a càrrec de l'aplicació pressupostària 19.73.78.3490.944.69.2, línia S6667000, de la seua corresponent anualitat dels pressupostos de la Generalitat segons la taula següent:  
  
2016 2017 TOTAL  
365.300,00 - 175.000,00 - 540.300,00 -  
  
  
El finançament de l'anualitat 2017 queda subjecte a disponibilitat pressupostària.  
  
Segon  
Per a procedir al pagament de les ajudes, cada entitat beneficiària haurà de presentar una memòria d'activitats en què es detallarà l'objecte de les despeses efectuades, un certificat de no-concurrència de la despesa amb qualsevol ajuda externa i la justificació econòmica de la despesa.  
Aquesta justificació de les despeses i els corresponents pagaments es farà després de finalitzar cada una de les anualitats subvencionades, per l'import total de la quantitat assignada a cada anualitat.  
El termini de presentació dels justificants de despesa requerits conclourà el 18 de novembre de 2016 per a la primera anualitat, i el 17 de novembre de 2017 per a la segona. Els beneficiaris que no presenten la documentació justificativa abans d'aquests terminis perdran el dret a percebre l'ajuda concedida.  
Les despeses que es presenten a fi de justificar la primera anualitat de les ajudes concedides hauran d'haver-se realitzat i abonat durant l'any corresponent a l'anualitat justificada, abans de la data límit de presentació de justificants. En la justificació de la segona anualitat es podran imputar aquelles despeses de la primera pagades després de la data límit de justificació de despeses de la dita anualitat.  
  
En l'organització i/o difusió d'esdeveniments que tinguen lloc com a resultat d'una ajuda subvencionada de la Conselleria de Sanitat Universal i Salut Pública, s'haurà de consignar l'origen del seu finançament.  
  
Tercer  
Notifiqueu la present resolució a tots els interessats i advertiu-los que posa fi a la via administrativa, i que, de conformitat amb el que s'ha disposat en l'article 123 de la Llei 39/2015, de 1 d'octubre, del Procediment Administratiu Comú de les Administracions Públiques, contra aquesta es podrà interposar un recurs potestatiu de reposició davant del mateix òrgan que l'ha dictat, en el termini d'un mes, a comptar des de l'endemà de la publicació. O bé, directament, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, a comptar des de l'endemà de la seua publicació, de conformitat amb el que preveu l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 28 d'octubre de 2016.- La consellera de Sanitat Universal i Salut Pública, p. d., la directora general d'Investigació, Innovació, Tecnologia i Qualitat (art. 9 de la Resolució de 25 de juliol de 2016, de la Conselleria de Sanitat Universal i Salut Pública; DOCV 7841): Ana María Ávila Peñalver.